****Prekogranične istrage - kviz****

**P1. Ako tužitelj koji vodi istragu mora ispitati svjedoke u drugoj državi sudionici EPPO-a:**

*a)* poseže za europskim istražnim nalogom

*b)* dodjeljuje tu mjeru DET-u u toj državi sudionici EPPO-a tako što mu šalje zahtjev i tako što ga upoznaje sa spisom predmeta

*c)* traži od DET-a u toj drugoj državi sudionici EPPO-a da izda nalog za dovođenje svjedoka u državu DET-a koji vodi predmet

**P2. DET koji vodi predmet htio bi presresti razgovor osumnjičenika dok je ovaj u drugoj državi sudionici EPPO-a. Prema pravu države DET-a koji vodi predmet, razgovori između osumnjičenika i njegova odvjetnika ne smiju se presretati. No to ograničenje nije predviđeno pravom države sudionice EPPO-a u kojoj bi se presretanje odvijalo. Treba li pomoćni DET uzeti u obzir to ograničenje na koje mu je ukazao DET koji vodi predmet?**

*a)* da, pomoćni DET mora slijediti upute DET-a koji vodi predmet

*b)* ne, presretanje se mora izvršiti prama pravu države u kojoj se odvija i ne može se primijeniti nikakvo ograničenje predviđeno pravom neke druge države sudionice EPPO-a

*c)* dva tužitelja moraju porazgovarati kako bi pronašli kompromisno rješenje

**P3. DET koji vodi predmet htio bi zaplijeniti pošiljku droge čija će se isporuka obaviti u nekoj drugoj državi sudionici EPPO-a, premda ne zna točno u kojoj. Zna da jedan od osumnjičenika koji će preuzeti drogu odlazi iz njegove države u tu drugu državu sudionicu EPPO-a te bi htio pratiti njegovo kretanje.**

*a)* može primijeniti mjeru iz članka 30. stavka 1. t. (f) Uredbe o EPPO-u

*b)* može poslati istražitelje iz svoje države da prate kretanje osumnjičenika u drugoj državi sudionici EPPO-a

*c)* može izdati nalog za praćenje osumnjičenika prema pravu svoje države, a njegovo izvršenje dodijeliti pomoćnom DET-u nakon što s njime provjeri može li se ta mjera, bez obzira na njezin pravni naziv, izvršiti u toj drugoj državi sudionici EPPO-a

**P4. DET koji vodi predmet htio bi obaviti pretragu prostorija u drugoj državi sudionici EPPO-a. Prema pravu njegove države, tužitelj može naložiti pretragu, a da prethodno ne treba pribaviti sudsko odobrenje. Međutim, u toj drugoj državici sudionici EPPO-a pretraga se smije obaviti jedino uz odobrenje suca:**

*a)* iako to nije potrebno prema nacionalnom pravu njegove države, DET koji vodi predmet zatražit će sudsko odobrenje u svojoj državi samo kako bi postupak bio u skladu s pravom države izvršenja te će zahtjev za pretragu i sudsko odobrenje dostaviti pomoćnom DET-u

*b)* DET koji vodi predmet poslat će nalog pomoćnom DET-u, a ovaj će se pobrinuti za to da sudsko odobrenje zatraži u svojoj državi prema njezinom nacionalnom pravu

*c)* u svakom slučaju mjerodavno je pravo države tužitelja koji vodi predmet, tako da će se pretraga u državi pomoćnog DET-a izvršiti bez sudskog odobrenja